ข้อกำหนดกรมตำรวจข้อกำหนดกรมตำรวจเรื่อง กำหนดเงื่อนไขในการใช้ไฟสัญญาณวับวาบเสียงสัญญาณไซเรนหรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน----------อาศัยอำนาจตามความในมาตรา 13แห่งพระราชบัญญัติจราจรทางบก พ.ศ. 2522 อธิบดีกรมตำรวจกำหนดเงื่อนไขในการใช้ไฟสัญญาณวับวาบ เสียงสัญญาณไซเรนหรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน โดยออกประกาศไว้ดังต่อไปนี้ข้อ 1ให้ยกเลิกข้อกำหนดกรมตำรวจ เรื่อง เงื่อนไขในการใช้ไฟสัญญาณวับวาบเสียงสัญญาณไซเรนหรือเสียงสัญญาณอย่างอื่น และเครื่องหมายแสดงลักษณะของรถฉุกเฉินลงวันที่ 20 เมษายน พ.ศ.ข้อ 2การขออนุญาตติดตั้งใช้ไฟสัญญาณวับวาบเสียงสัญญาณไซเรนหรือเสียงสัญญาณอย่างอื่นให้เป็นไปตามประกาศของกรมตำรวจข้อ 3รถที่จะอนุญาตให้ติดตั้งใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน จะต้องเป็นรถดังนี้3.1 รถในราชการทหารหรือตำรวจ3.2 รถดับเพลิงและรถพยาบาลของทางราชการ3.3 รถอื่นที่ได้รับอนุญาตจากอธิบดีกรมตำรวจรถตามข้อ 3.3จะต้องมีลักษณะตามที่อธิบดีกรมตำรวจได้มีประกาศกำหนดไว้ข้อ 4รถที่จะใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น จะต้องได้รับอนุญาตเป็นหนังสือจากอธิบดีกรมตำรวจเสียก่อนจึงจะติดตั้งใช้ได้หนังสืออนุญาตตามความในวรรคก่อนให้เป็นไปตามแบบท้ายข้อกำหนดนี้และให้มีอายุ 2 ปีนับแต่วันอนุญาตหนังสืออนุญาตดังกล่าวให้เก็บไว้ที่รถเพื่อแสดงต่อเจ้าพนักงานได้ทันทีข้อ 5ลักษณะของไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่น5.1 ไฟสัญญาณจะต้องติดตั้งบนหลังคาให้เห็นได้ชัดเจนแสงของไฟสัญญาณจะต้องส่องออกทางด้านหน้ารถกระพริบวับวาบหรือหมุนให้แสงส่องวับวาบโดยรอบรถก็ได้สีของแสงไฟสัญญาณให้ใช้ดังนี้5.1.1 แสงแดงสำหรับรถในราชการทหารหรือตำรวจและรถดับเพลิง5.1.2 แสงน้ำเงิน สำหรับรถพยาบาล5.1.3 แสงเหลือง สำหรับรถอื่น5.2 เสียงสัญญาณ ให้ใช้ดังนี้5.2.1 เสียงสัญญาณไซเรนสำหรับรถในราชการทหารหรือตำรวจรถดับเพลิงและรถอื่นตามที่อธิบดีกรมตำรวจเห็นสมควร5.2.2 เสียงสัญญาณหลายเสียง(เสียงสูงต่ำสลับกัน) สำหรับรถพยาบาลข้อ 6เครื่องหมายแสดงลักษณะของรถฉุกเฉิน6.1 รถฉุกเฉินยกเว้นรถในราชการทหารหรือตำรวจจะต้องมีข้อความว่า `รถฉุกเฉินได้รับอนุญาตแล้ว' เป็นตัวอักษรสีแดงพื้นสีขาวมีขนาดความสูง 10 เซนติเมตร ติดตั้งไว้ที่ด้านข้างรถทั้งสองด้าน 6.2 รถดับเพลิงเอกชน ให้มีข้อความว่า `หน่วยอาสาสมัครบรรเทาสาธารณภัย......(ชื่อหน่วยงาน)........' เป็นตัวอักษรสีขาวมีขนาดความสูง 10 เซนติเมตร เหนือข้อความตามข้อ6.16.3 รถพยาบาลเอกชนให้มีข้อความระบุชื่อหน่วยงานเป็นตัวอักษรสีน้ำเงิน มีขนาดความสูง 10 เซนติเมตรเหนือข้อความตามข้อ 6.16.4 รถอื่นปฏิบัติทำนองเดียวกับข้อ6.3โดยตัวอักษรเป็นสีขาวอยู่ภายในกรอบพื้นสีเหลือง6.5 กรณีที่มีเครื่องหมายแสดงสัญลักษณ์ของนิติบุคคลสำหรับหน่วยงานเอกชน ให้ติดเครื่องหมายดังกล่าวไว้ที่ประตูหน้าเท่านั้น6.6 เฉพาะรถเอกชน นอกจากข้อความและสัญลักษณ์ดังกล่าวข้างต้นห้ามมิให้มีข้อความหรือสัญลักษณ์อื่นใดอีกข้อ 7การใช้ไฟสัญญาณวับวาบเสียงสัญญาณไซเรน หรือเสียงสัญญาณอย่างอื่น7.1 การใช้ไฟสัญญาณและเสียงสัญญาณพร้อมกันให้ใช้ในกรณีจำเป็นต้องใช้รถเดินทางเพื่อปฏิบัติหน้าที่เมื่อมีเหตุฉุกเฉินโดยรีบด่วนหรือเพื่อนำหรือปิดท้ายขบวนซึ่งจำเป็นต้องอารักขาให้ความปลอดภัยเป็นพิเศษ7.2 การใช้ไฟสัญญาณโดยไม่ใช้เสียงสัญญาณให้ใช้ในกรณีที่จำเป็นต้องเดินทางเพื่อปฏิบัติหน้าที่โดยเร็ว การนำหรือปิดขบวนรถ ขบวนคนเดินเท้า ซึ่งอาจกีดขวางการจราจร หรือในกรณีที่หยุดรถ ปฏิบัติหน้าที่เมื่อมีเหตุฉุกเฉินหรือกรณีที่จำเป็นเพื่อให้ผู้ใช้ทางทราบและสังเกตเห็นได้ง่าย7.3 รถอื่นนอกจากรถในราชการทหารหรือตำรวจรถดับเพลิง รถพยาบาล ให้ใช้ไฟสัญญาณวับวาบเพียงอย่างเดียวเว้นแต่อธิบดีกรมตำรวจจะเห็นสมควรเป็นอย่างอื่นข้อ 8การเพิกถอนและการส่งคืนหนังสืออนุญาต8.1 กรณีผู้รับหนังสืออนุญาตเจ้าของรถหรือผู้ขับขี่กระทำการอย่างใดอย่างหนึ่ง ดังต่อไปนี้8.1.1 ใช้ไฟสัญญาณหรือเสียงสัญญาณโดยไม่มีเหตุอันสมควร8.1.2 กระทำความผิดตามพระราชบัญญัติจราจรทางบกพ.ศ. 2522 มาตรา43 (1) และ (2)8.1.3 กระทำความผิดอย่างใดอย่างหนึ่งดังต่อไปนี้ตั้งแต่สองครั้งขึ้นไปคือ8.1.3.1 ความผิดตามพระราชบัญญัติจราจรทางบก พ.ศ.2522ยกเว้นมาตรา 43 (1) และ (2)8.1.3.2 ความผิดตามกฎหมายอื่นที่เกี่ยวกับการจราจร8.1.3.3 ใช้รถที่มีอุปกรณ์ไม่ครบถ้วนตามที่กรมตำรวจได้ออกประกาศกำหนดไว้หรืออยู่ในสภาพที่ไม่สามารถใช้การได้ดีหรืออาจเกิดอันตราย8.1.4 ใช้ไฟสัญญาณวับวาบหรือเสียงสัญญาณไม่ตรงตามที่ได้รับอนุญาต หรือไม่ปฏิบัติตามเงื่อนไขที่กำหนดไว้ในข้อกำหนดหรือประกาศกรมตำรวจให้เจ้าพนักงานจราจรหรือพนักงานสอบสวนจัดทำรายงานแสดงเหตุแห่งพฤติการณ์ของความผิดและผลคดีถึงที่สุดพร้อมความเห็นเสนอจนถึงอธิบดีกรมตำรวจ เพื่อพิจารณาว่ากล่าวตักเตือนหรือเพิกถอนหนังสืออนุญาตข้อ 9เมื่อเปลี่ยนเจ้าของหรือผู้ครอบครองรถเปลี่ยนสภาพรถเปลี่ยนวัตถุประสงค์ของการใช้รถหรือถูกเพิกถอนหนังสืออนุญาตให้ผู้ได้รับหนังสืออนุญาตเจ้าของหรือผู้ครอบครองรถ ดำเนินการลบข้อความตามข้อ 6และถอดไฟสัญญาณเสียงสัญญาณที่ได้รับอนุญาตให้ติดตั้งออกจากรถนั้นทันที แล้วให้นำหนังสืออนุญาตดังกล่าวส่งคืนต่อเจ้าพนักงานจราจรภายใน 7 วัน นับแต่วันที่ได้รับทราบคำสั่งการเพิกถอนทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไปกำหนด ณ วันที่ 18 ตุลาคม พ.ศ. 2527พลตำรวจเอก ณรงค์ มหานนท์อธิบดีกรมตำรวจ